Όψεις βιωσιμότητας Πανεπιστημίων. Μελέτη Περίπτωσης
Creators: name: Ζορμπας, Σταύρος Αναστασίου
Publisher: name: Aristotle University of Thessaloniki
Year: 2021
Subjects: Βιωσιμότητα
Πανεπιστήμιο
Όψεις
Sustainability
University
Aspects

description: Η παρούσα διπλωματική μεταπτυχιακή εργασία αποτελεί μια μελέτη περίπτωσης για τη διαπίστωση των όψεων της βιωσιμότητας του Αριστοτελείου Πανεπιστημίου Θεσσαλονίκης, μέσα από τη συστηματική αξιοποίηση ενός αναγνωρισμένου από τη διεθνή βιβλιογραφία μοντέλου και εργαλείου μέτρησης. Η κύρια μέθοδος έρευνας που ακολουθήθηκε είναι η μελέτη, συλλογή, ταξινόμηση και κατηγοριοποίηση στοιχείων που σχετίζονται με την αειφορία από πηγές του Α.Π.Θ. και η εισαγωγή τους σε εργαλείο αναφοράς που αφορά τη μέτρηση της βιωσιμότητας ιδρυμάτων τριτοβάθμιας εκπαίδευσης. Παράλληλα, επιχειρήθηκε και η καταγραφή στοιχείων που δεν εμπίπτουν άμεσα στο στενό πλαίσιο του εργαλείου αναφοράς που χρησιμοποιήθηκε, τα οποία όμως προσφέρουν οπτικές στις διαδικασίες που ακολουθεί το Αριστοτέλειο Πανεπιστήμιο για να επιλύσει τα σύγχρονα ζητήματα αειφορίας και να κατορθώσει να εισέλθει σε πορεία βιώσιμης ανάπτυξης. Το συμπέρασμα που δύναται να εξαχθεί από αυτή την πολύμηνη εκπόνηση είναι ότι υπάρχει δρόμος για την αντιμετώπιση των περιβαλλοντικών θεμάτων στα ιδρύματα της τριτοβάθμιας εκπαίδευσης. Ωστόσο με τη σχεδίαση συγκροτημένων πολιτικών και δράσεων διαφαίνεται η δυνατότητα υπέρβασης των υφιστάμενων χειρισμών και λειτουργιών, καθώς και η εισαγωγή του Αριστοτελείου Πανεπιστημίου σε διεθνείς κλίμακες αξιολόγησης της βιωσιμότητας με σκοπό την υποστήριξη και την επίλυση των εμφανιζόμενων θεμάτων αειφορίας. Η έρευνα ξεκινά με την εισαγωγή στο θέμα που πραγματεύεται η μελέτη με την καταγραφή βασικών εισαγωγικών στοιχείων για τους πυλώνες της αειφορίας και τη σημαντικότητά τους για την ισορροπία του πλανήτη. Στη συνέχεια, πραγματοποιείται η εισαγωγή στο θεωρητικό υπόβαθρο, όπου επιχειρείται η αποτύπωση και η περιγραφή των στόχων της βιώσιμης ανάπτυξης του Οργανισμού Ηνωμένων Εθνών, όπως επίσης και η καταγραφή των υφιστάμενων κλιμάκων αξιολόγησης της αειφορίας στην τριτοβάθμια εκπαίδευση. Στη συνέχεια, επισημαίνονται θέματα όπως η ένωση για την ανάπτυξη της αειφορίας στα ακαδημαϊκά ιδρύματα, με επικέντρωση στο πλαίσιο αξιολόγησης S.T.A.R.S. (The Sustainability Tracking, Assessment &amp; Rating System). Το θεωρικό υπόβαθρο ολοκληρώνεται με την καταγραφή ερευνών για την αειφορία και τη βιωσιμότητα που σχετίζονται με διάφορα πανεπιστήμια, ενώ επίσης διενεργείται μια σύγκριση του Αριστοτελείου Πανεπιστημίου με άλλα πανεπιστήμια. Το επόμενο κεφάλαιο αναφέρεται στα ερευνητικά ερωτήματα, ενώ από το 7ο κεφάλαιο και έπειτα ακολουθεί η μεθοδολογία της έρευνας. Στη μεθοδολογία αναλύεται η αξιολογική κλίμακα S.T.A.R.S., οι πηγές συλλογής των στοιχείων, καθώς και η περιγραφική ανάλυση των κριτηρίων της κλίμακας σε συνδυασμό με τη στοχευμένη παράθεση των επιμέρους πηγών του Α.Π.Θ. με βάση το ανάλογο κριτήριο. Μετέπειτα, συντελείται η καταγραφή της κριτηρίων που δεν έχουν εφαρμογή στο πλαίσιο του Α.Π.Θ., όπως επίσης και η απλή αναφορά των συμπληρωματικών κριτηρίων της κλίμακας. Έπειτα, από τη μεθοδολογία ακολουθούν τα αποτελέσματα της έρευνας, όπου συντελείται η λεπτομερής περιγραφή των κύριων κατηγοριών των κριτηρίων, επισημαίνοντας τις διαθέσιμες και μη πηγές στοιχείων για το πλαίσιο αξιολόγησης, καθώς και τα στοιχεία που ο εντοπισμός και η συλλογή τους δύναται να πραγματοποιηθεί σε μεγαλύτερης κλίμακα έρευνα. Ο βασικός κορμός της εργασίας ολοκληρώνεται με τα συμπεράσματα που εξάγονται από την έρευνα μέσω του σχολιασμού και των παρατηρήσεων που δύναται να καταγραφούν για την εκπόνηση της μελέτης και την απεικόνιση ενός συνολικού απολογισμού για την έρευνα και τα ιδιαίτερα χαρακτηριστικά της. Οι τελικές ενότητες της εργασίας περιλαμβάνουν τις προτάσεις για επέκταση της παρούσας έρευνας, όπως επίσης και προεκτάσεις για μελλοντική έρευνα στο θέμα που πραγματεύεται αυτή η μελέτη, τη βιβλιογραφία που ακολουθεί τους κανόνες βιβλιογραφικής αναφοράς του στυλ A.P.A. (7η έκδοση) (Publication Manual of the American Psychological Association | The official guide to APA style, 2020), καθώς και το παράρτημα, το οποίο περιέχει συμπληρωματικά στοιχεία που σχετίζονται με την εργασία
description: This dissertation is a case study to determine the aspects of sustainability of the Aristotle University of Thessaloniki, through the systematic use of a model and measurement tool recognized by the international literature. The main research method followed is the study, collection, classification, and categorization of data related to sustainability from AUTh sources and their import into a reference tool for measuring the sustainability of higher education institutions. At the same time, an attempt was made to record data that do not fall directly into the narrow framework of the reference tool used, but which offer insights into the procedures followed by the Aristotle University to resolve contemporary environmental issues and manage to enter a course of sustainable development. The conclusion that can be drawn from this multi-month study is that there is a way to address environmental issues in higher education institutions. However, the design of structured policies and actions shows the possibility of overcoming the existing manipulations and functions, as well as the introduction of the Aristotle University in international scales of sustainability assessment in order to support and resolve emerging environmental issues. The research begins with the introduction to the subject matter of the study by recording key introductory elements for the pillars of sustainability and their importance for the balance of the planet. Then, the introduction to the theoretical background is made, where an attempt is made to capture and describe the goals of the sustainable development of the United Nations, as well as to record the existing sustainability assessment scales in higher education. Next, issues such as the Association for the Development of Sustainability in Academic Institutions are highlighted, focusing on S.T.A.R.S. (The Sustainability Tracking, Assessment &amp; Rating System). The theoretical background is completed by recording research on sustainability and sustainability related to various universities, while also comparing the Aristotle University with other universities. The next chapter refers to the research questions, while from the 7th chapter onwards the research methodology follows. The methodology analyzes the evaluation scale S.T.A.R.S., the sources of data collection, as well as the descriptive analysis of the criteria of the scale in combination with the targeted citation of the individual sources of AUTh. based on the corresponding criterion. Afterwards, the recording of the criteria that do not apply within the AUTh takes place, as well as the simple reference of the additional criteria of the scale. The methodology is followed by the results of the research, where a detailed description of the main categories of criteria is made, indicating the available and non-available sources of data for the evaluation framework, as well as the data that can be located and collected in a larger research scale. The main body of the work is completed with the conclusions drawn from the research through the commentary and observations that can be recorded for the elaboration of the study and the presentation of an overall report on the research and its particular characteristics. The final sections of the paper include suggestions for extending the present study, as well as extensions for future research about this study, the bibliography following the A.P.A. style (7th edition) (Publication Manual of the American Psychological Association | The official guide to APA style, 2020), as well as the appendix, which contains additional work-related information